Rian keer terug na JacarandaFM; dán weer op die lugDie omstrede JacarandaFM-omroeper Rian van Heerden keer einde vandeesmaand terug na dié radiostasie as omroeper van die middagprogram. JacarandaFM het Dinsdagoggend dié nuus op sy webwerf bekend gemaak. Van Heerden sal vanaf 31 Julie weeksdae tussen 16:00 en 19:00 terug op sy pos wees. Die nuus volg nadat die omroeper in Julie verlede jaar aangekondig het dat hy die radiostasie as aanbieder van die Complimentary Breakfast-program gaan verlaat. Van Heerden het egter dié program tot einde Junie vanjaar aangebied. Kevin Fine, die bestuurder, sê dit is “wonderlik om Rian terug te verwelkom”. “Om twee bekroonde aanbieders te hê vir die oggend- én middagprogram sorg vir ŉ goeie aanbod vir luisteraars en adverteerders,” sê hy. Van Heerden sê luisteraars kan van einde Julie uitsien na groot dinge tydens die Afternoon Drive Show. “Ek is dankbaar om terug op die lug te wees by JacarandaFM. Radio is in my bloed, en ek het besef ek is gans te lief vir die stasie se luisteraars om sommer net weg te loop. Ek het probeer, maar ek kan nie radio los nie, want dit is my huis,” het hy laat hoor.